Zápisnica
 
         zo zasadnutia komisie sociálnych služieb dňa  22. novembra 2011

Prítomní 
podľa prezenčnej listiny

Program
 
1.   Otvorenie
2.   Výber účastníkov na jednodňový zájazd na vianočné trhy vo Viedni – 17.12.2011
3. Návrh Všeobecne záväzného nariadenia o poskytovaní nenávratných jednorazových finančných príspevkov obyvateľom MČ Bratislava-Ružinov v čase hmotnej núdze, náhlej núdze, pri poskytovaní finančného príspevku na zabezpečovanie spoločného stravovania nepracujúcich dôchodcov a o iných finančných príspevkoch - stanovisko         
      školského zariadenia- stanovisko
4.   Stanovisko Komisie sociálnych služieb k návrhu dodatku k Štatútu hlavného mesta SR Bratislavy
5.   Konzultácia s riaditeľom Domova dôchodcov, za účelom prípravy plánu využitia mimo rozpočtových prostriedkov
6.   Určenie kontrol pre útvar miestneho kontrolóra
7.   Návrh Všeobecne záväzného nariadenia o nájme bytov a obytných miestností určených na trvalé bývanie 
  
K  bodu č.2
 
Výber účastníkov na jednodňový zájazd na vianočné trhy vo Viedni – 17.12.2011. 
Na zájazd do Viedne  k 21.11.2011 sa prihlásilo celkom 113 záujemcov, z toho  73 seniorov sa v tomto roku nezúčastnili zájazdu organizovaného MČ Bratislava-Ružinov. Na závrh predsedu komisie Ing. V. Slobodu prebehlo losovanie účastníkov zájazdu v počte 49 seniorov, ostatní záujemcovia sú v poradí ako náhradníci.
     
K  bodu č.3

Návrh Všeobecne záväzného nariadenia o poskytovaní nenávratných jednorazových finančných príspevkov obyvateľom MČ Bratislava-Ružinov v čase hmotnej núdze, náhlej núdze, pri poskytovaní finančného príspevku na zabezpečovanie spoločného stravovania nepracujúcich dôchodcov a o iných finančných príspevkoch - stanovisko         
Komisia berie predložený materiál na vedomie, s týmito pripomienkami:
-	zmeniť § 6 ods. 1 písm. a): obyvateľ v náhlej núdzi s trvalým pobytom v Mestskej časti Bratislava-Ružinov aspoň 3 roky
-	zmena názvu § 12: Finančný príspevok na integračný pobyt pre zdravotne ťažko postihnuté deti so sprievodcom
 
Hlasovanie za všetci prítomní

K  bodu č.4

Stanovisko Komisie sociálnych služieb k návrhu dodatku k Štatútu hlavného mesta SR Bratislavy 
Komisia berie predložený materiál na vedomie s pripomienkou:
Nesúhlasí s bodom 5: V čl. 32 ods. 10 sa písmeno e/ dopĺňa piatym bodom, ktorý znie:
 „5. pomoci pri osobnej starostlivosti o dieťa.

Hlasovanie za všetci prítomní.

K  bodu č.5

Konzultácia s riaditeľom Domova dôchodcov, za účelom prípravy plánu využitia mimo rozpočtových prostriedkov.
Ing. Jozef Závodský, riaditeľ Domova dôchodcov, predložil komisii  plán využitia mimo rozpočtových finančných prostriedkov. 
Komisia ukladá riaditeľovi DD spracovať a predložiť  plán využitia mimo rozpočtových finančných prostriedkov v tabuľkovej forme /excel/ - časový harmonogram realizácie, najvýhodnejšej cenovej ponuky /minimálne tri ponuky/,

Hlasovanie za všetci prítomní.

K  bodu č.6

Určenie kontrol pre útvar miestneho kontrolóra.
Pre miestneho kontrolóra komisia určila kontroly v Domove dôchodcov, Pažítková 2 a Ružinovskom domove seniorov, Sklenárova 14 – účel kontroly – pracovné zaradenia a odmeňovanie zamestnancov.

Hlasovanie za všetci prítomní.

K  bodu č.7

Návrh  Všeobecne záväzného  nariadenia o nájme bytov a obytných miestností určených 
na trvalé bývanie – stanovisko
Komisia berie predložený materiál na vedomie.

Hlasovanie za všetci prítomní

Rôzne

Komisia jednohlásne odsúhlasila najbližšie zasadnutie komisie na 5. decembra 2011 o 17,00 h. v pondelok, v budove Miestneho úradu MČ Ružinov, Mierová 21.

                                                                                               Ing. Vladimír  Sloboda 
                                                                                                   predseda kom 

Zapísala: Morgošová J.

––––––––––––––––––-